Diari Oficial de la Generalitat Valenciana


Sumari del DOGV 4238, del 29-04-2002 (2002/4431)

DECRET 67/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat de València-Estudi General.
------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4431


Data del document
:   25-04-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Universitat de València
    * legislació
    * títol d'estudis
    * centre d'ensenyament
    * universitat

DECRET 67/2002, de 25 d'abril, del Govern Valencià, pel qual s'autoritza l'ampliació d'ensenyances en la Universitat de València-Estudi General. [2002/Q4431]
  
La Universitat de València-Estudi General va sol·licitar autorització per a la implantació de les ensenyances universitàries conduents a l'obtenció dels títols oficials Llicenciat en Sociologia (1r cicle), Llicenciat en Ciències Ambientals, Llicenciat en Ciències del Treball, Diplomat en Nutrició Humana i Dietètica i Llicenciat en Investigació i Tècniques de Mercat, va adjuntar la memòria justificativa de les titulacions, així com l'acord del Consell Social de la Universitat en què proposa la implantació de les ensenyances a què fa referència el present decret.
  
El Consell Interuniversitari de la Comunitat Valenciana, en la sessió de 15 de març de 2001, va tindre coneixement de la sol·licitud de la Universitat de València-Estudi General, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana.
  
El Consell d'Universitats va emetre informe favorable en relació amb la proposta formulada per la Universitat de València.
  
Per tot això, i havent-se complit els requisits exigits en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 25 d'abril de 2002,
  
DECRETE
  
Article 1
  
Autoritzar a la Universitat de València-Estudi General la implantació i posada en funcionament de les ensenyances conduents a l'obtenció dels títols oficials de Llicenciat en Sociologia (1r cicle), el pla d'estudis d'estes ensenyances va ser homologat per acord del Consell d'Universitats de 14 de juliol de 1998, que seran organitzades per la Facultat de Ciències Socials de València, i Llicenciat en Ciéncies Ambientals, el pla d'estudis d'estes ensenyances va ser homologat per acord del Consell d'Universitats de 17 d'octubre de 2001, que seran organitzades per la Facultat de Ciències Biològiques.
  
Article 2
  
Autoritzar a la Universitat de València-Estudi General la implantació de les ensenyances conduents a l'obtenció dels títols oficials de Llicenciat en Ciències del Treball, que seran organitzades per la Facultat de Ciències Socials; Diplomat en Nutrició Humana i Dietètica, que seran organitzades per la Facultat de Farmàcia; i Llicenciat en Investigació i Tècniques de Mercat, que seran organitzades per la Facultat d'Economia.
  
La posada en funcionament de les ensenyances serà autoritzada pel conseller de Cultura i Educació, després que el Consell d'Universitats haja homologat el pla d'estudis corresponent.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
Valencia, 25 d'abril de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS